Predkladacia správa

          Z hľadiska potenciálneho rozšírenia choroby BSE (Bovinná spongiformná encefalopatia) z krajín EÚ,  ktorá je jej pôvodom, je potrebné vykonať na území SR ochranné opatrenia. Dňa 22.1.2001 predseda vlády Slovenskej republiky Mikuláš Dzurinda rokoval v sprievode ministra pôdohospodárstva Slovenskej republiky Pavla Koncoša a ministra zdravotníctva Slovenskej republiky Romana Kováča na Štátnej veterinárnej správe Slovenskej republiky. Rokovali o opatreniach na ochranu nášho územia, v dovoze hovädzieho dobytka a jeho produktov  ako aj  vo výžive zvierat. Opatrenia sú zamerané na ochranu obyvateľstva SR pred Creutzfeld- Jakobovou chorobou.

          Na rokovaní sa okrem iného dohodli, že pod gesciou ministerstva pôdohospodárstva Slovenskej republiky sa zriadi osobitná Komisia vlády Slovenskej republiky pre kontrolu BSE.

          Ministerstvo pôdohospodárstva Slovenskej republiky oslovilo zainteresované ministerstvá Slovenskej republiky a to: Ministerstvo zdravotníctva SR, Ministerstvo vnútra SR, Ministerstvo hospodárstva SR, Ministerstvo financií SR ako aj Štátnu veterinárnu správu SR a ÚKSUP Bratislava  aby navrhli člena do osobitnej Komisie vlády SR pre kontrolu BSE.